b'\n_START_ARTICLE_\nNoli me tangere (parilala)\n_START_PARAGRAPH_\nAng Noli me t\xc3\xa1ngere (Huwag mo akong salingin o Huwag mo akong hawakan) ay ang mga salitang sinabi kay Maria Magdalena ni Hesus matapos siyang makilala ng babae matapos ang kanyang muling pagkabuhay. Ang parilala ay nagmula sa bersiyong Latin ng Ebanghelyo ni Juan, Kabanata 20, Bersong 17._NEWLINE_Ang orihinal na parilalang Griyegong Koine, \xce\x9c\xce\xae \xce\xbc\xce\xbf\xcf\x85 \xe1\xbc\x85\xcf\x80\xcf\x84\xce\xbf\xcf\x85 (m\xc4\x93 mou haptou), ay mas mabuting nailalarawan sa pagsasalin bilang "tigilan ang pahawak sa akin" o "tigilan ang pagkapit sa akin"._NEWLINE_Sa eksenang biblikal na nagpapakita sa pagkilala ni Maria Magdalena kay Hesukristo pagkatapos ng kanyang muling pagkabuhay ay naging paksa ng isang matagalang, malawakang, at patuloy-tuloy na kaugaliang ikonograpiya sa sining Kristiyano mula sa huling bahagi ng panahong antiquity hanggang sa kasalukuyan. Isang halimbawa ay ang isang pinta ni Pablo Picasso na La Vie mula sa Panahong Bughaw kung saan ginamit niya ang Noli me tangere ni Antonio da Correggio b\xc3\xadlang gabay._NEWLINE_Ginagamit din ang mga salita sa paglarawan ng isang sak\xc3\xadt na kilal\xc3\xa1 sa mga manggagamot noong panahong medyebal na tinatawag na "nakatagong kanser" o cancer absconditus, kung saan habang mas marami pang ginagalaw na pamamaga na may ugnay sa mga kanser na ito, mas lumalala pa ito._NEWLINE_Ang parilala ay ginamit ni Jose Rizal bilang pamagat ng kanyang unang nobela.'